procesaur/Wiki.mk huggingface dataset:
Хазнедар Исмаил

Хазнедар Исмаил (турски: ''Haznedâr İsmail)'' — старо скопско маало.
1 Местоположба
Маалото се наоѓало веднаш до Јахја-Пашината џамија. Јужно од него било маалото Исакие, западно биле маалата Ибни Омер и Џедид Исабег, на север од него било Топхане, додека на исток (каде што и се наѓала Јахја-пашината џамија) било маалото Хаџи Гази. Од чаршијата било оддалечено само 400 метри северно. Маалото било поделено на пола од реката Серава.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 25 муслимански домаќинства. На овој попис биле забележани 44 мажи муслимани, со 6 новороденчиња. Исто така имало и 4 мажи муслимани коишто скоро се доселиле. Се проценува дека маалото во тој период имало 108 жители.
3 Сегашност
Денес маалото е со густо збиени куќи, коишто припаѓаат во општина Чаир, а главна улица е „Серава“.
4 Наводи
Ибни Коџаџик

Ибни Коџаџик (турски: ''İbn i Kocacık)'' — старо скопско маало.
1 Местоположба
Маалото се наоѓало веднаш до големото маало Јигит Паша, на исток било маалото Кебир Мехмед Челеби, а на севет маалото Хаџи Таџедин. Од плоштадот Македонија било оддалечено 750 метри североисточно.
2 Историја
Според опширните османлиски дефтери за населението на Скопската Каза од 1832/33 година, маалото било претежно муслиманско, со 51 муслимански домаќинства. На овој попис биле забележани 97 мажи муслимани, со 15 новороденчиња. Исто така имало и 17 мажи муслимани коишто скоро се доселиле. Исто така било забележао и едно христијанско домаќинство со 5 мажи христијани, од кои тројца биле ското доселени во маалото Се проценува дека маалото во тој период имало 268 жители.
3 Сегашност
Денес од некогашното маало нема останато ништо, целото е урбанизирано. На неговото место се наоѓаат ''Основниот Суд 1'', ''Основниот Суд 2'', ''Кривичниот Суд Скопје'', како и раскрсницата на булеварите „Гоце Делчев“ и „Крсте Петков Мисирков“.
4 Наводи
Кебир Мехмед Челеби

Кебир Мехмед Челеби (турски: ''Kebir Mehmed Çelebi)'' — старо скопско маало.
1 Местоположба
Ова некогашно големо скопско маало се протегало од левата страна на реката Вардар. Западно од него се наоѓале маалота Ибни Коџаџик и Хаџи Таџедин, северно било маалото Хаџи Касим, додека пак источно биле маалата Искендер Гази и Хаџи Лала. Од Камениот мост било оддалечено само 700 метри.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со неколку христијански домаќинства. Имало 85 муслимански и 7 христијански домаќинства. На овој попис биле забележани 175 мажи муслимани, со 18 новороденчиња, како и 11 мажи христијани со едно новороденче. Исто така имало и 34 мажи муслимани и 6 мажи христијани, коишто скоро се доселиле. Се проценува дека маалото во тој период имало 490 жители, што го правело едно од поголемите скопски маала.
Во рамките на маалото се наоѓала и истоимената џамија.
3 Сегашност
Денес голем дел од ова маало е урбанизирано, а единствен остаток од некогашното маало е џамијата Кебир Мехмед Челеби. Други институции коишто се наоѓаат тука денес се: МАНУ, МКЦ, МРТ, МВР (одделение за управни работи), како и дел од Филозофски Факултет.
4 Наводи
Џами Атик

Џами Атик (турски: ''Cami Atik)'' — поранешно скопско маало.
1 Местоположба
Маалото се протегало северно од Економскиот факултет, до улицата „Петре Георгиев“. На исток се граничело со маалото Исмаил Војвода, на север со Ибни Шахин, на запад со Мурадије и на југ со Хаџи Теџедин. Од плоштадот „Македонија“ било оддалечено 980 метри североисточно.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 53 муслимански домаќинства. На овој попис биле забележани 113 мажи муслимани, со 10 новороденчиња. Исто така имало и 1 христијанско домаќинство. Се проценува дека маалото во тој период имало 282 жители.
3 Сегашност
Денес јужниот дел на некогашното маало е во рамките на Економскиот Факултет, додека во средишниот дел се наоѓа Султан Муратовата џамија и Турбето на Иса-бег.
Хаџи Касим

Хаџи Касим (турски: ''Hacı Kâsım)'' — старо скопско маало.
1 Местоположба
Ова маало се наоѓало источно од скопската саат-кула. На југ од него било маалото Хаџи Таџедин, на запад Џами Атик, на север Исмаил Војвода, додека пак на исток било маалото Пазар Баши. Од Камениот мост било оддалечено 900 метри североисточно.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 5 муслимански домаќинства. На овој попис биле забележани 19 мажи муслимани, со 3 новороденчиња. Исто така имало и 2 мажи муслимани коишто скоро се доселиле. Се проценува дека маалото во тој период имало 48 жители.
3 Сегашност
Денес од ова маало нема останато ни тага, наполно е урбанизирано. Во рамките на неговите некогашни граници се наоѓаат три факултети, и тоа: Економски факултет, Филозофски факултет и Филолошки факултет „Блаже Конески“.
4 Наводи
Хаџи Лала

Хаџи Лала (турски: ''Hacı Lala)'' — старо скопско маало.
1 Местоположба
Тоа било крајното источно маало на тогашното Скопје и од него започнувал патот кон село Трубарево и селата кон Блатија. Соседни маала му биле Кебир Мехмед Челеби и Искендер Гази. Од Камениот мост било оддалечено 1100 метри источно.
2 Историја
Маалото било основано од муслимани, но поради тоа што било крајно маало, започнала фаза на населување на христијани од околните села. Како такво, мешано, е забележано во опширните османлиски дефтери за населението на Скопската Каза од 1832/33 година. Имало 15 муслимански и 8 христијански домаќинства. Биле забележани 21 мажи муслимани со едно новороденче и 14 мажи христијани со 2 новороденчиња. Шест мажи муслимани и 22 мажи христијани биле заведени како доселеници, што докажува дека во маалото се одвивал процесот на доселување христијанско население од селата.
3 Сегашност
Денес маалото непостои. На негово место се наоѓа бензиската пумпа Макпетрол, булеварот „Гоце Делчев“ и мостот „Беласица“, а од спортива е молот „Ист Гејт“.
4 Наводи
Уруч Паша

Уруч Паша (турски: ''Oruç Paşa)'' — старо скопско маало.
1 Местоположба
Ова маало било крајно западно маало на тогашно Скопје - веднаш до пракот Гази Баба. На северозапад од него се наоѓале маалата Капуџи Хамза и Ибни Меџри, додека пак на југозапад биле маалата Исмаил Војвода и Пазар Баши. Од Камениот мост било оддалечено 1100 метри.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 56 муслимански домаќинства. На овој попис биле забележани 130 мажи муслимани, со 12 новороденчиња. Исто така имало и 22 мажи муслимани коишто скоро се доселиле. Се проценува дека маалото во тој период имало 328 жители и било едно од поголемите.
3 Сегашност
Денес ова маало е дел од општина Чаир и сѐ уште има куќи, коишто се густо збиени. Две улици го пресекуваат маалото: „Челопек“ и „Аврам Писевски“.
4 Наводи
Дубаг Шахин

Дубаг Шахин (турски: ''Dubag Şâhin)'' — старо скопско маало.
1 Местоположба
Крајно скопско маало на тогашното Скопје. Од него се започнувале патиштата за Радишани и Булачани. На неговиот северен дел било во план да се градат нови блокови, односно да се прошири самото маало. На запад граничело со Топхане, на југ со маалото Хаџи Гази, додека пак на исток со маалата Хаџи Јонус и Ќатиб Шахин. Од Камениот мост било оддалечено 1500 метри.
2 Историја
Маалото било основано од муслимани, но бидејќи се наоѓало на крајниот северен дел од градот, се населувале христијани од селата под Скопска Црна Гора. Како такво, мешано, е забележано во опширните османлиски дефтери за населението на Скопската Каза од 1832/33 година. Имало 36 муслимански и 15 христијански домаќинства. Биле забележани 76 мажи муслимани со 15 новороденчиња и 28 мажи христијани со 11 новороденчиња. 17 мажи муслимани биле заведени како доселеници.
3 Сегашност
Денес маалото е дел од општина Чаир и сѐ уште има куќи, коишто се густо збиени. Тука поминува ул. „Сараевска“.
4 Наводи
Дервишан

Дервишан (турски: ''Dervişan)'' — старо скопско маало.
1 Местоположба
Многу мало старо скопско маало, кое се наоѓало на тогашниот источен излез од градот Скопје. Од тука започнувал патот кон Куманово. Јужно од него се наоѓало маалото Крњево, додека пак на север од него бил ридот „Гази Баба“. Од Камениот мост било оддалечено 1300 метри.
2 Историја
Маалото било основано од муслимани, но поради тоа што било крајно маало, започнала фаза на населување на христијани од околните села. Како такво, мешано, е забележано во опширните османлиски дефтери за населението на Скопската Каза од 1832/33 година. Имало 14 муслимански и 3 христијански домаќинства. Биле забележани 24 мажи муслимани со 2 новороденчиња и 5 мажи христијани со едно новороденче. Пет мажи муслимани биле заведени како доселеници.
3 Сегашност
Денес маалото е во фаза на урбанизација, при што се рушат старите куќи и се градат повисоки згради.
4 Наводи
Ибни Пајко

Ибни Пајко (турски: ''İbn i Payko)'' — старо скопско маало.
1 Местоположба
Најголемото маало во Скопје било сместено на левиот брег од реката Вардар, а било поврзано диретно со Камениот мост. До него поминувал и патот кон чаршијата. Западно од него се наоѓало Еврејското маало, на север се наоѓале чаршијата и маалото Ине Бег, додека пак на исток од него се наоѓало маалото Јигит Паша.
2 Историја
Според опширните османлиски дефтери за населението на Скопската Каза од 1832/33 година, маалото било мешано со христијанско и муслиманско население. Имено, имало 113 христијански и 51 муслиманско домаќинство. Биле забележани 268 мажи христијани со 31 новороденче и 92 мажи муслимани со 17 новороденчиња. Освен тоа, биле забележани и 13 мажи христијани и 29 мажи муслимани коишто скоро се доселиле во маалото. Се проценува дека во тој период маалото имало 900 жители, што го правело да биде најголемо во градот.
3 Сегашност
Денес маалото е наполно урбанизирано и нема трага од некогашните куќи. Ова маало особено има претрпено промени со проектот Скопје 2014. Во неговите некогашни граници се наоѓаат многу институции, меѓу кои: Државен архив на РСМ, Уставниот суд на Македонија, Палата Света Лидија - АЕК, Археолошки музеј на РСМ, Јавното обвинителство на Македонија, МНР, Национална опера и балет, Национална Филхармонија, Факулетот за музичка уметност, ДМБУЦ “Илија Николовски-Луј”, Министерство за транспорт и врски, Националната галерија “Даут-пашин амам”, Управа за водење на матичните книги на Република Македонија, како и различни споменици.
Исто така во средина се наоѓа и паркот “Ибни Пајко”, како и плоштадите “Мајка Тереза”, .“Скендербег”.
4 Наводи
Ќатиб Шахин

Ќатиб Шахин (турски: ''Katip Şâhin)'' — старо скопско маало.
1 Местоположба
Тоа било последното северно маало, во тогашното Скопје. На југ од него се наоѓало маалото Хаџи Јонус, на запад Дубаг Шахин, додека пак на север од него се правале нови куќи, кои најчесто биле христијански. Од Камениот мост било оддалечено 1800 метри.
2 Историја
Маалото било основано од муслимани, но поради тоа што било крајно маало, започнала фаза на населување на христијани од околните села. Како такво, мешано, е забележано во опширните османлиски дефтери за населението на Скопската Каза од 1832/33 година. Имало 29 муслимански и 53 христијански домаќинства. Биле забележани 66 мажи муслимани со 13 новороденчиња и 121 мажи христијани со 16 новороденчиња. Тринаесет мажи муслимани биле заведени како доселеници.
3 Сегашност
Денес некогашното маало е дел од општина Чаир и има густо збиени куќи. Тука поминуваат улиците „Сараевска“ и „Ордан Чопела“.
4 Наводи
Пазар Баши

Пазар Баши (турски: ''Pazar Başı)'' — старо скопско маало.
1 Местоположба
Ова маало се наоѓало во источниот дел на градот и било прилично мало. На север граничело со маалото Уруч Паша, на запад со Кара Капуџи и Исмаил Војвода, на југ со Хаџи Касим, додека пак на исток со маалата Крњево и Дервишан. Од Камениот мост било оддалечено 1130 метри североисточно.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 28 муслимански домаќинства. На овој попис биле забележани 54 мажи муслимани, со 4 новороденчиња. Исто така имало и 8 мажи муслимани коишто скоро се доселиле. Се проценува дека маалото во тој период имало 132 жители.
3 Сегашност
Денес овој дел од градот забрзано се урбанизира, но сѐ уште има куќи. Тука поминува улицата „Петре Георгиев“, додека на западниот дел се наоѓа џамијата „Ќазим Беут“.
4 Наводи
Мухидин Челеби

Мухидин Челеби (турски: ''Muhiddin Çelebi)'' — старо скопско маало.
1 Местоположба
Маалото се наоѓало во северозападниот дел на тогашното Скопје. На север од него се планирале нови блокови за населување. На југ било маалото Топхане, додека во непосредна близина биле и маалата Хаџи Хајредин и Касим Гази. Од Камениот мост било оддалечено 1450 метри северно.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 8 муслимански домаќинства. На овој попис биле забележани 12 мажи муслимани, со 4 новороденчиња. Исто така имало и 3 мажи муслимани коишто скоро се доселиле. Се проценува дека маалото во тој период имало 38 жители.
3 Сегашност
Денес овој дел од градот е под општина Чаир и забрзано се урбанизира, тука поминува улицата „Клинска Леса“.
4 Наводи
Хаџи Хајредин

Хаџи Хајредин (турски: ''Hacı Hayreddin)'' — старо скопско маало.
1 Местоположба
Ова маало било најсеверозападното маало на тогашно Скопје и целиот негов северен дел допрва било во план да се урбанизира. На југ од него се наоѓале маалата: Топхане, Мухидин Челеби и Касим Гази. Од Камениот мост било оддалечено еден и пол километар.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 19 муслимански домаќинства. На овој попис биле забележани 31 мажи муслимани, со 6 новороденчиња. Исто така имало и 3 мажи муслимани коишто скоро се доселиле. Се проценува дека маалото во тој период имало 82 жители.
3 Сегашност
Ова некогашно маало и денес има куќи, но е делумно и урбанизирано. Допира до улицата „Џон Кенеди“. Во неговите граници се наоѓа и ОУ „7 Март“. Главна улица која минува низ маалото е „Пере Тошев“.
4 Наводи
Хаџи Мудидин

Хаџи Мудидин (турски: ''Hacı Mudidin)'' — старо скопско маало.
1 Местоположба
Маалото се наоѓало источно од маалото Џедид Иса-Бег, на десната страна од некогашното корито на реката Серава.
2 Историја
Според опширните османлиски дефтери за населението на Скопската Каза од 1832/33 година, маалото било муслиманско, со 33 муслимански домаќинства. На овој попис биле забележани 64 мажи муслимани, со 19 новороденчиња. Исто така имало и 19 мажи муслимани коишто скоро се доселиле. Се проценува дека маалото во тој период имало 204 жители.
3 Сегашност
Денес низ маалото поминува улицата „Серава” и има околу 80 куќи. Сите куќи се густо збиени една до друга.
4 Наводи
Џедид Иса-Бег со шеик Рамазан

Џедид Иса-Бег со шеик Рамазан (турски: ''Cedid İsâ Bey - Şeyh Ramazan)'' — стари скопски маала. Станува збор за маалата Џедид Иса-Бег и Шеик Рамазан, кои османлиската администрација ги водела како една единица.
1 Местоположба
Маалата се протегале северно од „Пластичарска”. На југ било маалото ''Ибни Омер'', на север маалото ''Топхане'', а на исток маалото ''Хазендар Исмаил''. Од плоштадот Македонија биле оддалечени 1300 метри североно.
2 Историја
Според опширните османлиски дефтери за населението на Скопската Каза од 1832/33 година, маалата биле муслимански, со 52 муслимански домаќинства. На овој попис биле забележани 92 мажи муслимани, со 18 новороденчиња. Исто така имало и 37 мажи муслимани коишто скоро се доселиле. Тука живееле и само 6 христијански домаќинства, со 8 мажи христијани, без новороденчиња. Се проценува дека двете маала заедно во тој период имале 310 жители.
3 Сегашност
Денес тука се наоѓа џамијата „Иса Бег”. Целата околина и денес е под куќи, а улиците коишто се наоѓаат тука се наречени „Кримска” , „Исмаил Кадаре” и „7 Јули”.
4 Наводи
Таков е животот

„Таков е животот“ (чешки ''Takový je život'') е чехословачко-германски филм од 1930 година, во режија на Карл Јунгханс (Carl Junghans), кој е автор и на сценариото. Главните улоги ги играат: Вера Барановскаја (Vera Baranovskaya), Теодор Пиштек (Theodor Pištěk) и Мана Женишкова (Mána Ženíšková).
1 Содржина
Во филмот се прикажува судбината на едно работничко семејство од Прага во текот на 1920-тите. Мајката (ја игра Барановскаја), која работи како перачка, умира од здобиените изгореници, таткото (го игра Пиштек) е алкохоличар, а ќерката (ја игра Желишкова), која работи како маникирка, останува бремена...
Хараџи Салахедин

Хараџи Салахедин или Влашко маало (турски: ''Haracı Selahaddin)'' — старо скопско маало.
1 Местоположба
Ова маало било едно од неколкуте коишто се наоѓале од десната страна на реката Вардар во тоа време. Се простирало од денешниот плоштад до Жена Парк. На исток се наоѓало Ново маало, додека пак на запад било маалото Гази Ментеш. Јужно од него биле муслиманските гробишта наречени „Каршијака“.
2 Историја
По името, се претпоставува дека основачи биле Власи. За прв доселеник Влав во Скопје се смета ковачот Христо, кој  изградил куќа на местото Виранлак. По него се доселил ковачот Филип кој изградил куќа и дуќан. Постепено во Скопје почнал да се формира првиот Влашки сокак каде покасно била изградена црквата „Свети Константин и Елена“.
Според опширните османлиски дефтери за населението на Скопската Каза од 1832/33 година, маалото било претежно христијанско, со 128 христијански домаќинства. На овој попис биле забележани 286 мажи христијани, со 40 новороденчиња. Исто така имало и 11 мажи христијани коишто тазе се доселиле со своите семејства во маалото. Исто така имало и 7 муслимански домаќинства со 11 мажи муслимани, 4 новороденчиња и 10 мажи муслимани скоро доселени. Се проценува дека маалото во тој период имало 724 жители и било второ по големина
По катастрофалниот земјотрес од 1963 година, маалото е зналително оштетено и целосно се руши, при што убрзано се урбанизира.
3 Сегашност
Денес на местото од ова некогашно маало се простира ГТЦ, зградата на ЕВН, Портата „Макеоднија“ и Жена Парк.
4 Наводи
Гази Ментеш

Гази Ментеш или Ромско маало (турски: ''Gâzi Menteş)'' — старо скопско маало.
1 Местоположба
Ова маало било едно од неколкуте коишто се наоѓале од десната страна на реката Вардар во тоа време. Се простирало од денешниот плоштад до старата железничка станица. Веднаш источно до него било Влашкото маало. Кон ова маало директно водел Камениот мост.
2 Историја
Во ово маало имало голем број ромски куќи, слични со оние што биле во Топаана. На крајот на ова маало се наоѓал познатиот хотел “Турати”. Во првите децении на првата половина на 20 век се појавила промена на националниот состав на ова маало.
Според опширните османлиски дефтери за населението на Скопската Каза од 1832/33 година, маалото било мешано со христијанско и муслиманско население. Имено, имало 50 христијански и 43 муслимански домаќинства. Биле забележани 107 мажи христијани со 11 новороденче и 79 мажи муслимани со 19 новороденчиња. Освен тоа, биле забележани 14 мажи муслимани коишто скоро се доселиле во маалото. Се проценува дека во тој период маалото имало 460 жители, што го правело да биде едно од поголемите во градот.
Михајло ја започнал изградбата, а куќата ја лоцирал во центарот на градот (денес во неа е сместена Италјанската амбасада). Куќата е градена во романско-бојарски стил со посебна карактеристична кула. Куќата и денес претставува посебно архитектонско обележје на градот.
Централниот градски регион во периодот по Првата светска војна со новиот регулационен план бил поделен на станични и гимназиски реони. Во овие региони биле изградени најубавите и најрепрезентативните градби во градот. Биле изградени и најубавите приватни куќи.
Улицата „Крал Петар“ била пресечена од турските власти во 1911 год. за минување на султанот Мехмед Рашид. Оваа улица го поврзувала плоштадот со Железничката станица и во неа се наоѓале најголем број на хотели, дуќани, кафеани.
Со пробивањето на европската модерна архитектура во Скопје почнале да се градат многу модерни градби.
Ристиќевата палата била изградена на самиот плоштад во 1925-26 год., а околу неа биле палатите на Икономови и Настеви.
3 Сегашност
Денес површината на ова некогашно маало, практично се смета за строг центар на модерно Скопје. Од некогаш сиромашно земјоделски лик, низ историјата има претрпено неколку пати трансформација. Првата била до пред Втора светска војна, другата била по скопскиот земјотрес, а дефинитивно најразличен лик има добиено со реализацијата на проектот Скопје 2014. Тука поминува улицата “Македонија”, покрај која има многу угостителски објекти. Еден дел сѐ уште има резидентно население.
4 Наводи
Авиоудари во Јемен (2024)

На 12 јануари 2024 г., САД и Обединетото Кралство, поддржани од Австралија, Бахреин, Канада и Холандија, пуштиле серија воздушни и крстосувачки ракети против Хутите во Јемен. Ова воено дејствие било одговор на нападите на Хутите врз бродови во Црвеното Море. Хутите претходно ги прогласиле своите напади како знак на поддршка за Палестинците за време на Израелско-палестинската војна од 2023 г. Советот за безбедност на Обединетите нации ги осудил нападите на Хутите еден ден пред да се случат нападите.
Американскиот претседател Џо Бајден потврдил дека ја издал наредбата за нападите, а истовремено, британскиот премиер Риши Сунак го свикал својот кабинет за да го одобри британското учество. Според американските службени лица, главната цел на нападите била да се намалат способностите на Хутите за напаѓање на градбите во Црвеното Море, наместо конкретно да се насочат кон водачите и иранските тренери. Спротивно на тоа, Хутите пријавиле најмалку пет лица убиени и шест ранети како последица на нападите.
Vercetti Regular (фонт)

Vercetti Regular (МФА /vərˈʧɛti ˈrɛɡjʊlər/) е без сериф фонт со елементи на хуманистички и геометриски дизајн. Објавен е на 8 септември 2022 година и е достапен бесплатно (бесплатен софтвер) за лична и комерцијална употреба, под лиценцата ''Amicale'', која им овозможува на корисниците слободно да го споделуваат софтверот со други.
Структурата на знаците на фонтот е компактна и конвенционална. Ова го прави компатибилен со различни проекти за дизајн, како што се дизајн на веб-страници, корпоративен идентитет, постери и рекламирање. Морфолошки, Vercetti Regular правоаголен изглед, постигнувајќи избалансирани пропорции. Дискретните стапици за мастило придонесуваат за јасност на буквите.
Дизајнот на фонтот беше имплементиран со редизајнирање на делови од MgOpen Moderna, фонт со отворен код создаден од Magenta Ltd во 2004 година. Неговата оригинална верзија вклучува 326 глифи, вклучувајќи броеви, симболи, интерпункциски знаци и тонови, што го овозможува неговото користење во сите европски јазици засновани на латинската азбука.
1 Наводи
Руска православна армија

Руска православна армија, РПА (|Русская православная армия) — руска отцепничка паравоена група во Украина која се борела против украинските сили во Војната во Донбас. Основана била во 2014 година. РПА подоцна била вклучена во Петтата одделна пешадиска бригада „Оплот“.
1 Заднина
Руската православна армија била една од бројните единици на проруската сепаратистичка милиција во регионот на Донбас опишани како „про-царистички“, „екстремистички“ православни христијани.
Од почетокот на бунтот во Украина на почетокот на 2014 година, многу средишни фигури во Донецк биле директно или индиректно поврзани со Руското национално единство (РНЕ), особено Павел Губарев, истакнат портпарол со повеќе звања (лидер на Донечката милиција, гувернер на Донечка Народна Република, нејзиниот министер за надворешни работи и основачот на Партијата Нова Русија), кој освен што изјавил дека РПА била организирана од РНУ под негова контрола, исто така, се прогласил за водач на секцијата РНЕ во Донецк. Не било можно да се воспостави точно кога биле создадени ограноците на РНЕ во Украина. Историчарката Марлен Ларуел вели дека иако постојат сомневања за поранешниот водач на РНЕ Баркашов дека е близок со командантот Верин, ниту еден сигурен извор во Украина не може да го потврди тоа, а самата страница на Facebook на РПА не прикажува директна врска со РНЕ.
Според руските новинари, РПА наводно имала 4.000 членови, додека очевидците процениле дека нивното членство изнесувало 500 луѓе.
2 Битки
Значајни битки на РПА ги вклучувале судирите во јуни 2014 година во Мариупол и Амвросиевкиот Реон. Седиштето на РПА се наоѓало во заземена зграда на Службата за безбедност на Украина во градот Донецк. Членовите немале посебна обука освен вообичаената воена служба во војска и се заколнале на верност на Игор Гиркин („Стрелков“), бунтовник и министер за одбрана на самопрогласената Донечка Народна Република, од јануари 2017 година.
3 Верски прогон
Заедно со другите отцепувачки групи во регионот, РПА била обвинета за „киднапирање, тепање и закана на протестанти, католици и членови на Украинската православна црква, како и за учество во антисемитски дејствија“.
Кон крајот на ноември 2014 година, групата привлекла внимание по киднапирањето на истакнатиот украински гркокатолички свештеник Сергеј Кулбака и римокатоличкиот свештеник отец Павел Витек. Според Министерството за одбрана на Украина, РПА, исто така, била во судир со друга проруска милиција, Баталјонот „Исток“ (Восток), кој ја обвинил РПА за грабеж и за избегнување борба.
4 Епилог
Во септември 2014 година, РПА го променила својот формат и се приклучила на новата Петта одделна пешадиска бригада „Оплот“.
Воздухопловна дирекција за применета технологија

Воздухопловна дирекција за применета технологија (англиски: Aviation Applied Technology Directorate; AATD) ― активност за закупци сместена во Форт Јустис, Вирџинија, Соединетите Држави. Тоа е дирекција на Воздухопловната дирекција за развој во рамките на Центарот за истражување, развој и инженерство за воздухопловство и проектили, дел од Командата за истражување, развој и инженерство. Околу 2019 година Дирекцијата била преименувана во Дирекција за развој на технологија - Воздухопловство.
1 Историја
Претходната организација на Дирекцијата била основана како Одбор на сообраќајниот корпус на 16 декември 1944 година во Форт Монро, Вирџинија. Првичната мисија на организацијата била истражување и развој на сите начини на сообраќај за новосоздадениот Сообраќаен корпус. Во 1946 година таа била префрлена во , Бруклин, Њујорк. Дирекцијата е сместена во Форт Јустис од 1950 година.
Технолошката база која била пионер за УХ-60 Црн јастреб и AH-64 Aпачи била основана од Дирекцијата кон крајот на 60-тите и 70-тите години, а голем дел од технолошките достигнувања се развиени и применети оттогаш. Тие вклучуваат еластомерни лежишта, вртежно сечило на опашот на опашот на роторот, подсистеми што можат да бидат отстранети при несреќа (на пр. системи за гориво, опрема за слетување, седење, структура), намалување на вибрациите, системи за задржување на воздушни и патници, систем за воздушни перничиња во кабината, систем за заштита од жица, моторите General Electric T700 и LHTEC T800.
Бригада „Одеса“

Бригада Одеса, или службено Одделна бригада за посебни намени „Одеса“ (руски: Отдельная бригада особого назначения «Одесса») или ОБрОН „Одеса“ — проруска милиција во Војната во Донбас. Потекнува како милитантна противмајданска група која се појавила во украинскиот град Одеса во 2014 година. Се појавила во рамките на проруското движење „Одеска дружина“ (Одесская дружина) кое било вклучено во судирите во Одеса во 2014 година. По овој настан, членовите на „Одеска Дружина“ (и други од Одеса и Русија) се преорганизирале во отцепничка милиција во Донбас, борејќи се во име на Луганската Народна Република во Војната во Донбас. Единицата била распуштена во јануари 2015 година, веројатно како резултат на меѓуотцепничките борби за моќ.
1 Наводи
1.1 Цитирани дела
*
Прва армија (повикувачка ознака)

Прва армија (англиски: Army One) ― поим за повикот на Армијата на Соединетите Држави што го носела претседателот на Соединетите Држави. Авион на армијата што го носела потпретседателот е означен како Втора армија.
Од 1957 до 1976 година, повикот обично бил користен за армиски хеликоптер што го превезувал претседателот. Пред 1976 година, одговорноста за хеликоптерскиот превоз на претседателот била поделена помеѓу Армијата и Маринскиот корпус на Соединетите Држави, под знакот за повикување Прва маринска (Marine One), сè додека Маринскиот корпус не ја добил единствената одговорност за превоз на претседателот со хеликоптер.
Најпознатите хеликоптери што го користеле знакот Прва армија биле хеликоптерите Sea King VH-3A кои биле дел од претседателската флота од 1961 до 1976 година. За време на неговата претседателска служба, хеликоптерот бил познат или како Прва армија или Прва маринска, во зависност од тоа дали армиски или марински пилоти управувале со леталото. Хеликоптерот, со седишта за шеснаесет, имал резервирано место за претседателот и првата дама, и единечни, помали места за двајцата агенти на Тајната служба кои секогаш летале со претседателската група.
1 Поврзано
* Превоз на претседателот на Соединетите Држави
2 Наводи
**
Скорпиони (паравојска)

Скорпиони (српски: ''Шкорпиони'') — српска паравоена единица активна за време на југословенските војни. Единицата била вклучена во воени злосторства за време на војните во Хрватска, Босна и Херцеговина и Косово. По војните, четворица членови на единицата биле прогласени за виновни за убиство на шест затвореници за време на масакрот во Сребреница во јули 1995 година, а пет биле прогласени за виновни за убиство на четиринаесет цивили, главно жени и деца, за време на масакрот во Подуево во март 1999 година.
1 Библиографија
***
Српска доброволна гарда

Српска доброволна гарда (|Српска добровољачка гарда, СДГ) исто така позната како Арканови тигри (|Арканови тигрови), само Тигри (|Тигрови) или Аркановци (|Аркановци) — српска доброволна паравоена единица основана и предводена од Аркан која се борела во Хрватска (1991–93) и Босна (1992–95) за време на југословенските војни и била одговорна за бројни воени злосторства и масакри.
1 Поврзано
* Историја на Србија во Југословенските војни
* Список на српски паравоени формации
2 Наводи
*
Грчка доброволна гарда

Грчка доброволна гарда (|Грчка Добровољачка Гарда; |Ελληνική Εθελοντική Φρουρά) — единица на грчки доброволци кои се бореле во Босанскохерцеговската војна на страната на Армијата на Република Српска. Некои членови на единицата, наводно биле присутни во областа на масакрот во Сребреница и истакнале грчко знаме над градот, кое било снимено „за пропагандни цели“.
Најџел Лотон

Најџел Јуан Феликс Лотон (роден на 12 октомври 1965 година) ― англиски спортски советник и поранешен првокласен крикетар и офицер на Британската армија.
Син на Роналд Френсис Џерард Лотон и Џилијан Хејзел Кокс, тој е роден во Олдершот во октомври 1965 година По напуштањето на Вортското училиште, Лотон предавал во Австралија во Мелбурнското граматичко училиште една година, пред да се врати во Англија. По враќањето, тој се обучил за Британската армија на Кралската воена академија - Сендхерст, назначен како втор поручник во т.н. Црн надзор (Black Watch) во април 1986 година. Тој бил унапреден во поручник во април 1988 година, пред да биде унапреден во капетан во април 1992 година. За време на неговата воена кариера тој трипати ја обиколил Северна Ирска и станал пилот на хеликоптер во Воздухопловниот корпус на Армијата. Тој бил тешко повреден во хеликоптерска несреќа во 1994 година, што го онеспособило од војската поради здобиените повреди.
Откако се опоравил од несреќата, Лотон студирал на Манчестерскиот колеџот „Харис“ при Оксфордскиот универзитет. Додека студирал на Оксфорд, тој се појавил во прва класа крикет за Универзитетот Оксфорд против Дарам во Оксфорд во 1997 година. Како капитен на екипата од Оксфорд, тој бил повлечен за 4 трчања во нивните први ининзи од Нил Килин, додека во нивните втори ининзи бил отпуштен поради едно трчање од Џејмс Бојлинг. По дипломирањето на Оксфорд во 1997 година, тој бил назначен за прв раководител за развој на Меѓународниот совет за крикет, одговорен првенствено за развојот на играта во Европа. Во 2001 година, тој бил назначен за менаџер на Националната академија на одборот за крикет за Англија и Велс и раководел со пет турнеи во Англија А.
Во јуни 2006 година, тој бил назначен за оперативен раководител за Бат Рагби. Враќајќи се на крикетот, тој бил назначен за директор и шеф на крикет од Одборот за контрола на крикет во Индија за Премиер лигата и имал слична функција за Лигата на шампионите Дваесет20, турнир што тој помогнал да биде основан. Лотон продолжил да раководи со натпреварите од Светскиот куп во крикет 2011 година одиграни во Бангладеш. Тој се преселил во спортски советувања и раководство во олимписките спортови и бил водач на екипата за британскиот состав на Зимските олимписки игри 2014 во Сочи. Во ноември 2014 година, тој станал извршен директор на Пентатлон ГБ, иако ја напуштил функцијата во септември 2015 година, наведувајќи ги значајните разлики помеѓу одборот и Лотон.
Група „Русич“

Диверзантско-јуришна разузнавачка група „Русич“ (|Диверсионно-штурмовая разведывательная группа «Русич») — руска крајнодесничарска и неонацистичка паравоена единица која се борела против украинските сили во Руско-украинската војна. Нејзин соосновач и водач е Алексеј Милчаков и работи во рамките на Групата „Вагнер“. „Русич“ се борела на страната на проруската војска во Војната во Донбас од јуни 2014 до јули 2015 година и во Руската инвазија на Украина заедно со руските трупи.
Жолти оси

Жолти оси (|Жуте осе) — српска паравоена група која била активна во Босанскохерцеговската војна. На чело бил Војин Вучковиќ и Душан Репиќ. Групата била активна во регионот Зворник. Војин и неговиот брат Душко биле осудени во 1996 година за убиство на 17 цивили во Челопек, предградие на градот Зворник, за време на етничкото чистење на бошњачкото население во долината на Дрина во 1992 година. Четворица други членови на групата, исто така, се обвинети за воени злосторства.
1 Поврзано
* Список на српски паравоени формации
* Масакр во Зворник
Окружни трупи

Окружни трупи (|Kreistruppen) ― контингенти војници што Царските окрузи (Reichskreise) всушност ги ставиле на располагање на Армијата на Светото Царство на Германскиот Народ или Reichsarmee (Царска армија). Следејќи го Царскиот одбранбен налог (Reichsdefensionalordnung), сите царски окрузи во царството биле обврзани да обезбедуваат контингенти војници, иако не сите го сториле тоа во тој случај. Царскиот регистар (Reichsmatrikel) одредувал колку трупи поединечните царски држави треба да му стават на располагање на Царската армија.
1 Појавување и структура
Царските окрузи се појавиле дури на почетокот на 16 век. Првите шест биле основани на Соборот во Аугсбург во 1500 година. Тие биле идентификувани само по бројки и се состоеле од царски имоти од сите групи со исклучок на тие на изборните кнезови. Со создавањето на четири други царски кругови во 1512 година, австриските Наследнички Земји и изборните кнезови сега се приклучиле на структурата на Царскиот круг.
„Најновиот регистар на сите времиња“, изготвен на Соборот во Вормс, ја содржеле основната царска насока, „Simplum“. Понатамошната поделба на одговорноста на поединечните Царски имоти во секој округ сега била работа на самите Окрузи според регистарот од Вормс.
Во неколку окрузи, била создадена канцеларијата на окружниот капетан/Окружниот полковник (''Kreisobrist''): воен водач назначен на долг рок. Во некои окрузи била создадена канцеларијата на Генералниот округ. Тој бил назначен од Округот за управување со неговите трупи, а тој и неговиот кадар, како и командантите на полкот, биле платени од буџетот на Округот. Назначувањето и плаќањето на преостанатите офицери понекогаш ги извршувале Окрузите, а понекогаш и Царските имоти обезбедувале контингенти од трупи.
2 Поврзано
* Царска армија (Свето Царство на Германскиот Народ)
* Царски регистар
3 Книжевност
* Ханс Хуберт Хофман: ''Quellen zum Verfassungsorganismus des Heiligen Römischen Reiches Deutscher Nation 1495-1815'', Wissenschaftliche Buchgesellschaft Darmstadt, 1. изд. , 1976 година
* Винфрид Доцауер: ''Die deutschen Reichskreise (1383-1806)'', Франц Штајнер Верлаг, Штутгарт, 1998 година,
Бели орли (паравојска)

Бели орли (|sr-Cyrl), познати и како Одмаздници (sr) — српска паравоена група поврзана со Српската национална обнова (СНО) и Српската радикална партија (СРП). Белите орли се бореле во Хрватска и Босна и Херцеговина за време на југословенските војни.
Меѓубригади

Меѓубригади (|Интербригады) — доброволно движење организирано од нерегистрираната руска национална болшевичка политичка партија „Друга Русија“ за учество во вооружениот судир во источна Украина на страната на Донечката Народна Република и Луганската Народна Република.
Движењето „Меѓубригади“, според неговите членови, било создадено во мај 2014 година. Според Захар Прилепин, поранешен член на „Друга Русија“, до јануари 2015 година движењето превезело над 2.000 борци во Донбас. Според објавените извори на бунтовничката група, тие учествувале во битките за Славјанск и Краматорск, а биле ангажирани и во заштита на водачот на „Друга Русија“ Едуард Лимонов за време на неговата посета на регионот на Луганск. Исто така, според активистите на „Меѓубригадите“ и на „Друга Русија“, движењето се занимавало со испорака на хуманитарна помош. Во конфликтот околу убиството на Александар Беднов, Меѓубригадите застанале на страната на раководството на ЛПР, Игор Плотницки.
Еден истакнат член бил латвискиот национален болшевик Бенес Аијо, со прекар „Црниот Ленин“.
Вигла

Вигла или Пророк Илија (|Βίγλα или ''Προφήτης Ηλίας, Профитис Илијас'') — ниска планина на Халкидик, Егејска Македонија.
1 Опис
Планината е сместена во северозападниот дел на Халкидичкиот Полуостров, западно од планинскиот комплекс Холомонда, источно од селото Вавдос. Месното име на планината е Вигла
Карпите се сочинети од зелени шкрилци.
Врвот лесно се искачува од селото Вавдос (780 м).
+ Врвови, Име, грчки, Висина (м), Местоположба
Вигла, Пророк Илија, Βίγλα, Προφήτης Ηλίας, 940, ЈИ над Вавдос
Занга Рахи, Ζάγκα Ράχη, 927, СИ над Вавдос
Кастела, Καστέλλα, 523, ИСИ од Вавдос и Ј од Решетник
Кели, Κελί, 680, СИ од Вавдос и ЈЗ од Решетник
Кремасмата, Κρεμάσματα, 647, З од Вавдос
Лустритис, Λουστρίτης, 761, ЈЈЗ од Вавдос
Мити, Вигла, Μύτη, Βίγλα, 677, З од Вавдос
Туртури, Τουρτούρι, 800, Ј од Вавдос
Трагари Рахи, Τραγάρη Ράχη, 720, СИ од Вавдос и ЈЗ од Решетник
Хондрорахи, Χονδρορράχη, 587, ЈЗ од Вавдос
Чука, Τσούκα, 800, Ј од Вавдос
2 Наводи
Дервент (Солун)

Дервент (|Δερβένι, |Dervent) — планински превој во Солунско, Егејска Македонија.
1 Опис
Превојот се наоѓа североисточно од Солун, меѓу ниските планини Балџа на северозапад и Хортач на југоисток. Низ него минува магистралниот пат „Егнатија“ од Солунско за Серско.
На превојот е откриена некропола на древномакедонскиот град Лете. На тоа место се најдени вредни археолошки наоди, вклучувајќи ги Дервентскиот папирус и Дервентскиот кратер.
Волците на Вучјак

Волците на Вучјак (|Вукови с Вучјака) — паравоена единица која била активна во Хрватската војна за независност и Босанскохерцеговската војна. Била основана во Прњавор, Босна и Херцеговина.
Биле активни во борбите во Окучани, Јасеновац и Новска. Во август 1991 година единицата го презела предавателот на Козара и го замениле РТВ Сараево со српска програма. Нејзиниот водач Вељко Миланковиќ бил тешко ранет на 4 февруари 1993 година, а подоцна починал на Медицинската академија на 14 февруари.
Сведок сведочел пред Меѓународниот кривичен трибунал за поранешна Југославија за време на судењето на српскиот водач Слободан Милошевиќ дека Волците биле обучени во Книн од Драган Васиљковиќ, познат како „Капетан Драган“.
Во 2007 година било објавено дека командантот на паравоената војска, Вељко Миланковиќ, ќе има улица што ќе го носи неговото име во Нови Сад. Невладини групи протестирале поради одлуката.
Хрватски одбранбени сили

Хрватски одбранбени сили (ХОС; |Hrvatske obrambene snage) — паравоена група на Хрватската партија на правата (ХПП) од 1991 до 1992 година, за време на првите фази на Војните во Југославија. За време на Хрватската војна за независност, ХОС организирале неколку чети и учествувале во одбраната на Хрватска. На врвот на војната во Хрватска, ХОС располагале со неколку баталјони. Првите единици на ХОС биле предводени од Анте Параџик, член на ХСП, кој бил убиен од хрватската полиција во септември 1991 година. По општата мобилизација во ноември 1991 година во Хрватска и прекинот на огнот во јануари 1992 година, ХОС била припоена кон хрватската армија.
Единиците на ХОС во Босна и Херцеговина се состоеле од Хрвати, Бошњаци и странски доброволци предводени од Блаж Краљевиќ. На 9 август 1992 година, Краљевиќ и осум членови на персоналот биле убиени од војници на Хрватскиот совет за одбрана (ХСО) под команда на Младен Налетилиќ. ХОС биле распуштени набргу потоа и припоени од ХСО и Армијата на Република Босна и Херцеговина на почетокот на Бошњачко-хрватската војна. Последната единица на ХОС била распуштена на 5 април 1993 година во средна Босна и Херцеговина.
1 Галерија
2 Поврзано
*Блаж Краљевиќ
*Хрватска партија на правата
3 Наводи
;Фусноти
;Општи извори
*****
The Cologne Post

''The Cologne Post'' ― поранешен дневен весник објавуван за Британските вооружени сили од 31 март 1919 година до 17 јануари 1926 година. Потоа продолжил да работи како ''The Cologne Post и Wiesbaden Times'' од 28 јануари 1926 година - 3 ноември 1929 година. Имал и горношлезиско издание објавено од 17 јуни до 6 август 1921 година во Опелн за британските сили во Горна Шлезија. Основач и главен уредник бил Вилијам Едвард Ролстон на ''The Cologne Post''. Ролстон бил капетан кој служел во Кралскиот источнокентски полск (т.н. Бафс) Весникот бил печатен во Келн од Kölnische Volkszeitung.
На 1 август 1923 година во писмен одговор на прашање до државниот потсекретар за војна, потпоручник- полковникот Гинис изјавил дека „... ''The Cologne Post'' ... е независна организација која не се финансира од армиски фондови“
Армиската пошта С40 била основана во Келн, Германија во 1919 година за да обезбеди поштенска поддршка на првата Британска армија на Рајна (БАОР) и била затворена во 1929 година кога силите конечно биле повлечени од Германија.
Црква „Св. Атанасиј“ - Студена Бара

Свети Атанасиј — нова селска црква во кумановското село Студена Бара, Македонија.
1 Местоположба
Црквата е сместена на рид над селото, до кој води земјен пат од самото сретсело.
2 Галерија
3 Поврзано
* Кумановско-осоговска епархија
* Кумановско-кратовско архијерејско намесништво
* Пчињска парохија
Лахненски Планини

Лахненски Планини (|Λαχανά Βουνά, ''Лахана Вуна'') — ниска планина во Лагадинско и Серско, Егејска Македонија.
1 Опис
Планините се група од возвишенија со изглед на венец во Лагадинско и по границите на Кукушко и Серско. Наречени се „Лахненски“ од обете страни на селото Лахна (630 м) во правец југозапад – североисток од Негован (550 м) до Орљак (50 м). Така, планината е сместена меѓу Карадаг на северозапад, од која ја двојат реката Кочана и Богданска Планина на југоисток, која често се смета за дел од нив.
Скалите на планината се гнајсови и малку амфиболити.
Патот Солун – Сер минува по билото на планината.
+ Врвови, Име, Грчки, Висина, Местоположба
Лахна, Λαχανάς, 687 м, СИ од Лахна
Κορφοβούνι, 599 м, Ј од Орљак
Παλιόκαστρο, 658 м, И од Лахна
Παπακυριαζής, Προφήτης Ηλίας, 679 м, Ј од Лахна
Παναγήρ Λόφος, 610 м
Баталјон „Спарта“

Баталјон „Спарта“ (|батальон «Спарта») — воена единица на народна милиција на проруската Донечка Народна Република во источна Украина. Тие биле вклучени во руските вооружени сили во 2022 година. Единицата се борела против вооружените сили на Украина во Војната во Донбас и Руската инвазија во 2022 година. Била создадена во 2014 година, првично била предводена од Русинот Арсен Павлов (наречен „Моторола“) до неговата смрт во октомври 2016 година, а потоа од Владимир Жога (наречен „Воха“), од Славјанск, до неговата смрт во март 2022.
Баталјонот учествувал во Bитката кај Иловајск, Втората битка на Донецкиот аеродром и неколку помали. Според ''Foreign Policy'', Баталјонот „Спарта“ има „углед на немилосрдност“. Баталјонот извршил воени злосторства во Донбас и е опишан како руска ултранационалистичка група.
1 Поврзано
* Проруски воени сили во Украина
* Борци во Војната во Донбас
* Бригада „Дух“
* Баталјон „Сомалија“
2 Дополнителна литература
*
Кочана (река)

Кочана (|Στρυμονικό, ''Стримонико'') — река во Солунско и Серско, Егејска Македонија, десна притока на Струма.
1 Течение
Реката извира од Лахненските Планини западно од селото Лахна. Тече првично во северен, а потоа во североисточен правец, раздвојувајќи ја Кочанска Планина на северозапад од Лахненските Планини на југоисток. Потоа излегува во Серското Поле и свртува на исток, минувајќи низ селото Орљак и традиционално се влева во Струма како нејзина десна притока, но од XX век е зафатена во мрежата на напојни канали.
2 Притоки
→ лева, ← десна
:* → Корита:* → Каваки:* → Чезмедере
КТВ Телевизија

КТВ Телевизија — регионална телевизија, која емитува програма во Кавадарци и тиквешкиот регион.
1 Емисии
* Агроспектар - земјоделска емисија со Ангел Данов
* Тренд лајф - забавна емисија со Даниела Ѓорѓиева-Донческа
* Спортодром - емисија за спортот со Мики Виденовиќ
* Утро на КТВ - утринска со Даниела Ѓорѓиева-Донческа
* Со повод - забавна емисија со Мики Виденовиќ и Маријана Пешиќ
* Отворено за... со Марјан Димитров
* ТВ Објектив - политичка емисија со Ангел Данов
* Моето село - емисија со Маријана Пешиќ
2 Редакција
Главен и одговорен уредник
* Ангел Данов
Новинарска екипа
* Марјан Димитров
* Мики Виденовиќ
* Даниела Ѓорѓиева-Донческа
* Лилјана Митрова
* Маријана Пешиќ
Дисфагија

Дисфагија или отежнато голтање — медицински израз што опишува тешкотии или непријатност при голтање. Се јавува кога има проблем со мускулите и нервите вклучени во процесот на придвижување на храната и течностите од устата до стомакот. Оваа состојба може да влијае на луѓето од сите возрасти, од доенчиња до постари лица, а може да биде предизвикана од различни чинители како што се мускулна слабост, оштетување на нервите или структурни абнормалности во грлото или хранопроводот.
Луѓето со отежнато голтање можат да доживеат симптоми како гушење, кашлање или чувство на заглавување на храната во грлото. Тоа може да доведе до хранливи недостатоци и губење на тежината доколку не се управува правилно. Можностите за лечење често зависат од основната причина и можат да вклучуваат промени на исхраната, вежби за голтање или медицинска помош за решавање на конкретните проблеми што предизвикуваат тешкотии при голтање.
Курувита (воен камп)

Воен камп Курувита ― воена база сместена во Курувита во близина на гратчето Ратнапура во покраината Сабарагамува во Шри Ланка. Служи како полковен штаб на полкот „Гемунов надзор“ на армијата на Шри Ланка.
1 Поврзано
* Гемунов надзор
Кожански Планини

Кожански Планини (|Κοζάνης Βουνά) — планина во Кожанско, Егејска Македонија.
1 Опис
Оваа група на ниски планини/ридови се издигаат 300 м над околината. Го оградуваат градот Кожани (720 м). Карпите се варовнички. Највисок врв е Свети Илија (''Προφήτης Ηλίας'', ''Профитис Илијас''), од мештаните наречен Псилос Ајлијас (''Ψηλός Αηλιάς'', во прев. ''Висок Свети Илија'').
Во месноста Палиоспита (900 м), на 6 км од Кожани има престојувалиште кое располага со 5 легла. Од престојувалиштето лесно се стасува до врвот.
+ Врвови, Име, Грчки, Висина, Местоположба
Свети Илија, Профитис Илијас, Προφήτης Ηλίας, Ψηλός Αηλιάς, 952 м, СЗ од Кожани
Синикли, Сеникли, Ипириотика, Ηπειρώτικα, Σινικλή, Σενικλή, 821 м, СИ од Кожани
Кајас, Кидониес, Κυδωνιές, Καγιάς, 836 м, ЈЗ од Кожани и И од Коџа Матли
Манѕи Рахи, Μαντζή Ράχη, 847 м, СИ од Кожани
Аридаг, Мелисовуно, Мелисовуни, Μελισσόβουνο, Μελισσοβούνι, Αρί Ντάγ, 933 м, З од Кожани и СИ од Коџа Матли
Бука Петра, Μπούκα Πέτρα, 806 м, СИ од Кожани
Црква „Воведение на Пресвета Богородица“ - Студена Бара

Воведение на Пресвета Богородица — главна селска црква во кумановското село Студена Бара, Македонија.
1 Местоположба
Ова е гробишен храм, сместен во јужниот дел на селото.
2 Историја
За храмот не се знае точниот датум на изградба, но се претпоставува дека е доста стара, можеби дури од век.
3 Галерија
4 Поврзано
* Кумановско-осоговска епархија
* Кумановско-кратовско архијерејско намесништво
* Пчињска парохија
Ацо Кабранов

Ацо Кабранов — македонски новинар и уредник.
1 Кариера
Кабранов својата кариера ја започнал во Радио Скопје, како новинар. Потоа се вработил во А1-телевизија каде бил 12 години главен и одговорен уредник. Шест години бил главен и одговорен уредник и на Канал 5, и три години на телевизија Алфа. Од 2012 година работи во Либертас.мк каде е главен и одговорен уредник на порталот. Во 2018 година се вработил во македонскиот ТВ канал 1ТВ како новинар и главен и одговорен уредник, каде останал до 2019 година.